मनई आ पसु सभ मे इ खून के कोशिका आ प्लाजमा के बनल होला। खून मे 55% पलाजमा होला, जवना मे पानी के मात्र अधिका (92%) होला आ पोसक तत्व होलऽसन। प्लाजमा मे सभ से बेसी मिले आला प्रोटिन के एल्ब्यूमिन कहल जाला। खून के कोशिका तीन मे ललका कोशिका (RBC), उज्जरका कोशिका (WBC) आ पलेटलेट होखेला। मनई के खून मे सभ से बेसी ललका कोशिका होखेला, एहिमे हीमोग्लोबिन नांव के एगो प्रोटीन होला जे खुनमे ओक्सीजन के मात्रा के नियंत्रित करेला।